
ТОГТООЛ
	    2025 оной февралиин 24
	
	                  № 102


Улаан-Үдэ хото
Байгаалиин элүүржүүлгын нөөсэ ариг сэбэрэй
(уулын ариг сэбэрэй) талаар хамгаалгын эмхи байгуулха,
хубилгаха гү, али болюулха тухай Буряад Уласай Засагай газарай шиидхэбэринүүдые бэлдэлгэ болон абалгын гурим баталха тухай 
«Байгаалиин эмнэлгын нөөсэнүүд тухай, эмнэлгын-элүүржүүлгын газарнууд болон курортнууд тухай» гэһэн Холбоото уласай 1995.02.23-ай № 26-ФЗ Хуулиин 5, 16-дахи статьятай «Буряад Уластахи эмнэлгын- элүүржүүлгын газарнууд, курортнууд болон байгаалиин эмнэлгын нөөсэнүүд тухай» Буряад Уласай Хуулиин 6-дахи статьягай 1-дэхи хубиин 2-дохи пункттай зохилдуулан Буряад Уласай Засагай газар т о г т о о н о:
1.  Байгаалиин элүүржүүлгын нөөсэ ариг сэбэрэй (уулын ариг сэбэрэй) тойрогой хамгаалгын эмхи байгуулха, хубилгаха гү, али болюулха тухай Буряад Уласай Засагай газарай шиидхэбэринүүдые бэлдэлгэ болон абалгын гурим тус тогтоолой хабсаргалтын ёһоор баталха.
2.  Байгаалиин элүүржүүлгын нөөсын талаар ариг сэбэрэй (уулын ариг сэбэрэй) хамгаалгын тойрогой эмхи байгуулга тогтоолгын, хубилуулгын али болюулха шухала дансануудые болон шиидхэбэринүүдые бэлдэлгээр үйлэнүүдые бэелүүлдэг эрхэтэ түлөөлэгшэ зургаанаар Буряад Уласай Аяншалгын яаманиие тодоруулха. 
3. Хүсэеэ буураһанда тоолохо:
3.1.  «Буряад Уласай газар дэбисхэр дээрэ оршодог можын болон нютагай удхатай эмнэлгын-элүүржүүлгын газарнуудые болон курортнуудые ариг сэбэрэй-уулын ариг сэбэрэй хамгаалгын тойрогууд тухай Дүримые баталха тухай» гэһэн Буряад Уласай Засагай газарай 2017.09.27-ой № 475 тогтоол.
3.2.  «Буряад Уласай Засагай газарай гуримшуулгын хуулита зарим актнуудта хубилалтануудые оруулха тухай» гэһэн Буряад Уласай Засагай газарай 2021.07.09-эй № 361 тогтоолой 3-дахи пункт.
4. Тус тогтоол албан ёһоор хэблэгдэһэн үдэрһөө хүсэндөө орохо. 

	Буряад Уласай Толгойлогшо -
Буряад Уласай Засагай газарай Түрүүлэгшэ
	А. Цыденов

